બીજી તરફ એએમટીએસના સત્તાવાળાઓએ રવિવારે સાંજે એસ્મા હેઠળના ૪૮ કલાક પૂરા થતા હોવા છતાં આખો દિવસ હડતા‌િળયા કર્મચારીઓ તરફ નરમી દાખવી. જેના કારણે ગુજરાત મઝદૂર સભાને ઔદ્યોગિક અદાલતમાંથી સ્ટે મેળવવાની તક મળી. અાને લઇને ખુદ એએમટીએસના સંનિષ્ઠ કર્મચારીઓ રોષે ભરાયા છે. આ વર્ગ કહે છે કે અમારા કેટલાક અધિકારીઓ ગુજરાત મઝદૂર સભા સાથે અંદરખાનેથી દોસ્તી રાખતા હોઇ આવી તક પૂરી પડાઇ હતી, જોકે એએમટીએસના ઉચ્ચ અધિકારીઓએ નવા ઊઠેલા આ વિવાદ પર કોઇ પણ પ્રતિક્રિયા આપવાનું ટાળ્યું છે.